ཨ་ཆེན་གངས་རྒྱབ།ཅེས་པའི་གློག་བརྙན་དེའི་ནང་དུ་ཤ་ཚ་སྙིང་རྗེ་མེད་པའི་རྔོན་རྐུན་དེ་དག་དང་།ཡ་ང་སྙིང་རྗེ་མེད་ལ་མཛེས་སྡུག་ལྡན་པའི་ཁོར་ཡུག་དེའི་ནང་གི་མི་ཚོས་ཁོར་ཡུག་ཅི་ཙམ་དཀའ་ཚེགས་ཆེ་རུང་དེར་འཚོ་ཐུབ་པའི་ཡིད་ཆེས་རྙེད་པ་བྱེད་ཀྱི་ཡོད་པའི་སྐྱོ་གར་གློག་བརྙན་དེའི་ཐོག་ནས།བོད་མི་རིགས་ཀྱི་གཞུང་དྲང་སྙིང་རྗེ་ལྡན་པའི་གཤིས་ཀ་དང་།དཀའ་ངལ་དང་མི་ངན་ལ་མགོ་མི་སྒུར་བའི་རང་གཤིས་ཡང་ཤུགས་ཀྱིས་མཐོང་ཐུབ།མི་ཙམ་དུ་མ་ཟད་འགྲོ་བ་ཡོངས་ཀྱི་ཚེ་སྲོག་འདྲ་མཉམ་ཡིན་པའི་འདུ་ཤེས་འཛིན་གྱི་ཡོད་ལ།ཁོང་ཚོར་དཀའ་ཚེགས་ཆེ་བའི་ཁོར་ཡུག་ནང་དུ་ཡང་ཚེ་སྲོག་ལ་ཐུག་ཀྱང་རི་དྭགས་ལ་སྲུང་སྐྱོང་བྱེད་པའི་བསམ་བཟང་དེའི་ཤུགས་ལས་བོད་མི་རིགས་ཀྱི་ཐུན་མིན་རིག་གནས་དང་།ལྷག་པར་དུ་གློག་བརྙན་དེའི་ཤུགས་ཀྱིས་ཨ་ཆེན་གངས་རྒྱབ་ཀྱི་སྐྱེ་ཁམས་སྲུང་སྐྱོང་སྔོན་ལས་ལྷག་པའི་དོ་སྣང་བྱས་ཤིང་།བོད་འབྲེལ་གློག་བརྙན་ཁྲོད་ནས་ད་ལྟའི་བར་ཐོ་རེངས་སྐར་ཆེན་བཞིན་གསལ་ལེར་བཀྲ་ཡོད།